Document ID: /roh_data/filtered/fineweb-2-filterrobots_roh.jsonl.gz/69508

Svizra - Guatemala daventa partenari commerzial da l'EFTA
L'Associaziun europeica da commerzi liber EFTA ha cun la Guatemala in nov partenari da commerzi en l'America Centrala. Il Cusseglier federal Johann Schneider-Ammann e ses collegas dal Liechtenstein, da l'Islanda ed da la Norvegia han suttascrit la cunvegna latiers a Schaan.
La Guatemala daventa uschia commembra da la cunvegna da commerzi liber tranter ils stadis da l'EFTA ed ils stadis da l'America Centrala Costa Rica e Panama. Cun quai duain las relaziuns economicas e commerzialas vegnir profundadas.
La cunvegna tranter la Svizra ed quests 2 stadis era gia entrada en vigur la fin d'avust 2014.